# Luter (pel·lícula)

Luter (original: Luther) és una pel·lícula alemanya de l'any 2003, dirigida per Eric Till. Ha estat doblada al català.
És una superproducció del gènere cinema històric, rodada en diverses localitzacions d'Alemanya, Itàlia i la República Txeca.

## Argument

Martí Luter comença sent un jove ple d'il·lusions, de família humil i estudiant de teologia en un monestir d'agustins. Durant un viatge a Roma, perd la seva confiança en l'església davant de la corrupció que impera en els cercles papals. Impulsat per la seva fe i per una detinguda lectura de la Bíblia, comença a qüestionar-se les pràctiques religioses establertes. La tensió s'accelera quan Luter redacta i exposa a la porta de l'església de Wittenberg les 95 tesis sobre les indulgències, per les que nega al Papa qualsevol dret a perdonar pecats.
Requerit per les autoritats per retractar-se, es nega a fer-ho llevat que puguin provar amb proves de la Bíblia que el que ha escrit no és correcte. El cisma ha començat. Luter compareix davant de l'Emperador Carles V en la Dieta de Worms; és condemnat com a heretge, excomunicat i subjecte a càstig tant per l'Emperador com pel Papa. La protecció d'un grup de prínceps alemanys, entre els quals hi ha Frederic III de Saxònia, l'ajuda a escapar d'aquesta amenaça de mort i el permet dedicar-se a la traducció de la Bíblia del llatí a l'alemany perquè tothom tingui accés a la paraula de Déu.
Mentrestant, la postura desafiadora de Luter ha impulsat el malestar popular. Els camperols, liderats per Andreas Karlstadt, un dels companys d'universitat de Luter, comencen a destruir relíquies i esglésies. Terroritzat per la repercussió que les seves paraules han tingut entre els seus seguidors, Luter incita els nobles a reprimir els camperols. La seva vida prossegueix, i es casa amb Catalina de Bora (una monja exclaustrada). La pel·lícula acaba plantejant l'avenç de la Reforma Protestant entre els prínceps alemanys, en pugna amb les forces catòliques liderades per l'Emperador.

## Repartiment

| Joseph Fiennes | Martí Luter |
| Alfred Molina | Johann Tetzel |
| Jonathan Firth | Girolamo Aleandro |
| Claire Cox | Catalina de Bora |
| Sir Peter Ustinov | Frederic III de Saxònia |
| Bruno Ganz | Johann von Staupitz |
| Uwe Ochsenknecht | Lleó X |
| Mathieu Carrière | Cardenal Cayetano |
| Benjamin Sadler | George Spalatin |
| Jochen Horst | Andreas Karlstadt |
| Torben Liebrecht | Carles V |
| Maria Simon | Hanna |
| Lars Rudolph | Philipp Melanchthon |
| Marco Hofschneider | Huldrych Zwingli |
| Christopher Buchholz | Johann Eck |
| Timothy Peach | Karl von Miltitz |
| Tom Strauss | Jorge de Brandeburgo |
| Gene Reed | Joan de Saxònia |
| Anian Zollner | Felip I de Hesse |
| Johannes Lang | Albert de Magúncia |
| Jeff Boyd | Prior |
| Jeff Caster | Matthew |
| Hussi Kutlucan | Ferrer |
| Michael Traynor | Hans Luther |
| Joost Siedhoff | Vell monjo |
| Anatole Taubman | Otto |
| Lena Krimmel | Teresa |
| Doris Prusova | Grete |
| Jindrich Fajst | Thomas |
| Robert Russell | Enterrador |
| Felix Klare | Estudiant 1 |
| Florian Panzner | Estudiant 2 |
| Jens Winter | Auditor dels Fugger |
| Alexander Kendzia | Monjo dominic |
| Cesare Cremonini | Monjo dominic 2 |
| Martino d'Amico | Monjo dominic 3 |
| James Babson | Monjo dominic 4 |
| Franco Mirabella | Monjo del Vaticà |
| Maurizio Luca | Falconer |
| Carlos Valles | Monjo vell |
| Thomas Dehler | Comerciant |
| Jan Nemejovsky | Secretari d'Albert |
| Jiri Maria Sieber | Botxí |
| Martin Faltyn | Monjo carmelita |
| Herb Andress | Gunter |
| Jirina Mencakova | Monja exclaustrada |
| Mathias Engel | Home 1 |
| Ekkehard Schwarz | Home 2 |
| Oliver McGillick | Noi |
| Jaroslav Novotny | Kaspar Sturm |

## Referències

* ↑ esadir.cat. Luter. esadir.cat.
* ↑ Holden, Stephen «FILM REVIEW; Martin Luther's Passion, Still Resonating Today» (en anglès). The New York Times.
Viccionari